Ørnulf Hagen

Ørnulf Andreas Hagen (1930–2023) var en norsk høyesterettsadvokat og forfatter av juridisk faglitteratur. Han tok juridisk embetseksamen i 1956 og var deretter advokatfullmektig og dommerfullmektig.

Hagen drev eget advokatfirma i Oslo i nærmere 40 år, frem til 2004 og hadde lang erfaring med seksjonering av større bolig- og næringseiendommer. Han har skrevet flere bøker om eierseksjonsloven. Han var i en årrekke formann i Advokatforeningens lovutvalg for husleie og boligrett.

Hagen var sterkt engasjert i funksjonshemmedes rettigheter. I mange år var han også leder av NRKs innsamlingsråd. Hagen var bosatt på Haslum.

 Heder 
 Norges Handikapforbunds høyeste utmerkelse

 Bibliografi 
 Eierseksjonssameier (Oslo 1994)
 Ørnulf Hagen, Kåre Lilleholt, Christian Fr. Wyller: Eierseksjonsloven, Kommentarutgave, 2. utg. 2008, ISBN 978-82-15-01246-9

 Referanser 

 Kilder 
 80 år Omtale i Aftenposten Kultur 30. april 2010 side 14

Kategori:Norske advokater
Kategori:Norske sakprosaforfattere